**זכויותיהם של לסביות, הומואים, טרנסג'נדרים וביסקסואלים (להט"ב) במלזיה** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. "מעשה סדום" הכולל פעילות הומוסקסואלית מהתקופה הקולוניאלית של האימפריה הבריטית מוגדר כפשע במדינה, בעוד החוקים בנושא נאכפים בקפדנות, והגישה החברתית לאזרחי להט"ב מעוצבת על ידי האסלאם, דת המדינה הרשמית של מלזיה. עבירה על החוק בנושא צפויה לעונש של עד 20 שנות מאסר בעוד הרשויות עלולות להביא את האדם לענישה גופנית פומבית.

ארגון זכויות האדם הבינלאומי "Human Rights Watch" הצהיר בשנת 2015 כי אפליה נגד לסביות, הומואים, ביסקסואלים וטרנסג'נדרים מוגדרת כנפוצה במלזיה.

בפברואר 2021, בית משפט הכריז שחוקי מדינה במלזיה "אינם יכולים להיות בסתירה או לעקוף את החוקים פדרליים האוסרים על פעילות הומוסקסואלית".

מעמד בחוק
---------

מלזיה שומרת על האיסור הפלילי של העידן הקולוניאלי בשטחה על ייחסה לקיום "מעשי סדום", המוגדר באופן רחב כך שכולל באיסורו מעשים הטרוסקסואלים והומוסקסואלים כאחד, עם עונשים אפשריים של קנסות, הצלפת מלקות ועונשי מאסר עד 20 שנות מאסר. סעיף בחוק הפלילי קובע גם עונש נוסף לגברים שהורשעו ב-"מעשה מגונה גס עם גבר אחר". בנוסף לחוק החילוני, ניתן להאשים אזרחים מוסלמים גם בבתי דין איסלאמים מיוחדים. הוצאות להורג, מכות ועינויים הוגדרו כנסבלים במלזיה על רקע אשמת ביצוע פעילות הומוסקסואלית, עם סיכון נוסף של גירוש מהמדינה. דיון ציבורי על העברת רפורמה בחוק עבור העברת אי-הפללה של קיום יחסים פרטיים בין מבוגרים בהסכמה התקיים לאורך השנים. מספר מחברי מפלגת האופוזיציה הגדולה הביעו תמיכה ברפורמה כזו, בהם לאטאפה קולה, אך זו אינה העמדה הרשמית של המפלגה בעוד נכון לינואר 2022, אף מפלגה פוליטית או נציג נבחר בפרלמנט המלזי לא הציע רפורמה כזו באופן רשמי.

ב-1994, הממשלה אסרה על כל מי שהוא הומוסקסואל, ביסקסואל או טרנסג'נדר להופיע בתקשורת הנשלטת על ידי המדינה.

בשנת 1995, שר הדתות של מדינת סלנגור שיבח את הקבוצות האסלאמיות "Islamic Badar vigilante", שהתארגנו ב-1994, כדי לסייע במעצר של 7,000 אנשים בגין עיסוק בפעילויות "לא-אסלאמיות" בהן הומוסקסואליות.

בשנת 2005, מפקד הצי המלכותי המלזי (RMN), מוחמד אנואר מוחמד נור, הצהיר כי הצי "לעולם לא יקבל הומוסקסואלים לשירותו".

בשנת 2010, מועצת צנזורה הסרטים של מלזיה הודיעה שתאפשר תיאור של דמויות הומוסקסואליות בתנאי שהדמויות "חוזרות בתשובה" או מוצגות כ-"מתות". בשנת 2017 מלזיה ניסתה לצנזר את הסרט היפה והחיה מטעם דיסני על הצגת מספר רגעים הומוסקסואלים, אך לבסוף חזרה בה מתוכניתה ונתנה לסרט להיות מוצג במלואו. ועדת הצנזורה לא התנגדה גם כן לאחר מכן להקרנתו של הסרט פאוור ריינג'רס עם סצנה לסבית בתוכנו.

בשנת 2011, סקסואליטי מרדקה (במלאית: "מיניות עצמאית"), אירוע פסטיבל שנתי לזכויות למיניות חופשית, התרכז סביב הנושא "קוויר ללא פחד". הפרסום לאירוע כלל סרטונים של מספר אזרחים מלזיה המכריזים על זהותם הקווירית, וקוראים לשוויון עבור זכויות להט"ב במדינה. לאחר פרסום האירוע, פרסמה משטרת מלזיה המלכותית הצהרה האוסרת על האירוע, בהתבסס על הנחות היסוד של "סיכון הפרעה לסדר הציבורי ופגיעה בחופש הדת". עם זאת, בשנת 2014, סעיף 27 א(1)(ג) לחוק המשטרה, ששימש לאיסור קיום האירוע, הוחלף על ידי חוק האספה השלווה 2012 (PAA) אשר הביא לביטול האיסור.

באפריל 2015, נישה איוב, פעילה טרנסג'נדרית, סייעה לשלוש טרנסג'נדריות מוסלמיות בקריאת תיגר על דין השריעה האוסר על גברים לבצע קרוס-דרסינג במדינת נגרי סמבילן באמצעות הארגון אחיות למען שינוי (JFS). בעוד שהתיק זכה בבית המשפט לערעורים, בית המשפט הפדרלי ביטל מאוחר יותר את ההחלטה בפסיקתו באוקטובר 2015.

במאי 2017, מצעד הגאווה שאורגן על ידי אוניברסיטת טיילור שעתיד היה להתקיים בחודש יוני בבירה קואלה לומפור, בוטל עקב לחץ איסלאמיסטי.

בספטמבר 2018, שתי נשים הורשעו בניסיון לקיים יחסי מין במכוניתן, ונקנסו ב-3,300 רינגיט מלזי והצלפת 6 מלקות בפני קהל באולם בית המשפט במדינת טרנגנו. ראש הממשלה מאהאטיר מוחמד גינה את עונשן ואמר כי הוא "לא משקף את הצדק או החמלה של האסלאם".

מפגינים בברלין, גרמניה מוחים נגד מדינות המפלילות הומוסקסואליות, 2018במאי 2019, גורמי משטר ואנשי אכיפה דתיים פשטו על בר הומוסקסואלי בקואלה לומפור. באותו החודש, אישה טרנסג'נדרית הוכתה על ידי קבוצת תוקפים בסרמבאן, ליד עיר הבירה. השר הממונה על עניינים אסלאמים זכה לביקורות שליליות מצד פעילים ומחוקקים אחרים במפלגת השלטון, לאחר שהורה להסיר דיוקנאות של שני פעיל להט"ב מלזים מתערוכת אמנות באותה תקופה.

בנובמבר 2019, בית משפט גזר עונש על חמישה גברים באשמת "ניסיון לקיום יחסים הומוסקסואלים", על פי סעיף 28 בחוק הפלילי של סלנגור (על רקע דין השריעה) וגזר עליהם קנסות, מאסר והצלפת 6 מלקות עבור כל אחד. התיק התרחש לאחר הרשעה של 11 גברים בבית מגורים פרטי בסלנגור בשנת 2018, בו הורשעו באשמת הומוסקסואליות.

מקרה של בחינת העברת אי-הפללה עבור פעילות הומוסקסואלית בהסכמה התקיים במאי 2020, בו אדם הגיש ערעור לבית המשפט הפדרלי נגד החוקים האסלאמים האוסרים על "קיום יחסי מין נגד סדרי הטבע" בסלנגור. ב-25 בפברואר 2021, בית המשפט הפדרלי הכריז פה אחד כי הוראת חוק מדינת סלנגור שהפכה "קיום יחסי מין נגד סדרי הטבע" לעבירה של דין שריעה אינה תקפה לאור העובדה שהיא "סותרת את החוקה הפדרלית" בעוד עבירות מסוג זה "נתונות בסמכות השיפוט של הפרלמנט". תקציר פסק הדין הוקרא על ידי השופט העליון טנגקו מימון טואן מט.

בפברואר 2021, בית משפט מקומי הכריז כי כל חוקי המדינה במלזיה "אינם יכולים להתנגש או לעקוף את החוקים הפדרליים האוסרים על פעילות הומוסקסואלית".

### הרשעתו של אנואר איברהים

בשנת 1998 הואשם הפעיל הפוליטי אנואר איברהים בשחיתות וביצוע "מעשה סדום" (פעילות הומוסקסואלית). בשנת 2000, הוא נידון לתשע שנות מאסר על רקע אשמה בעיסוק במעשי סדום עם נהגו בן ה-19 וכותב הנאומים שלו לשעבר. אף על פי מחאות בינלאומיות נגד מעצרו, איברהים נאלץ לשרת 4 שנות מאסר מעונשו לפני ששוחר בשנת 2004, כאשר בית המשפט הפדרלי של מלזיה זיכה אותו מכל ההאשמות. לאחר שחרורו, איברהים הצהיר כי הוא חף מפשע בעוד האשמותיו היו חלק מקנוניה ממשלתית לסיום הקריירה הפוליטית שלו. בנוגע לחוקי מלזיה המפלילים פעילות הומוסקסואלית, איברהים הצהיר כי הוא "מרגיש שיש לתקן את החוקים הפליליים הלאומיים נגד הומוסקסואליות כדי להגן על זכויותיהם של מבוגרים בעלי הסכמה לקיים חיים פרטיים" אם כי הצהיר שהכשרת נישואים חד מיניים "הולכים קצת רחוק מדי".

בשנת 2007, ראש הממשלה לשעבר, מאהאטיר מוחמד, הגיב לתביעה אזרחית שהגיש איברהים בכך שקבע כי הומוסקסואל לא צריך לכהן בתפקידים ציבוריים במלזיה בעוד כי הוא "יודע שאיברהים הוא הומוסקסואל מכיוון שהנהג הגברי שלו וכותב הנאומים הצהירו שניהם בבית המשפט כי קיימו יחסי מין".

ביולי 2008, איברהים נעצר שוב והואשם במעשה סדום עם עוזר שלו לשעבר בפעילותו הפוליטית. מעצרו הגיע זמן קצר לאחר שאיברהים טען כי הוא בעמדה לערער על הקואליציה השולטת לאחר ההצלחות של האופוזיציה בבחירות הכלליות במלזיה במרץ 2008. עם זאת, שוחרר לאחר מכן בערבות.

בתחילת שנת 2015, איברהים נעצר שוב ונידון לחמש שנות מאסר. ב-16 במאי 2018, מלך מלזיה לשעבר, הסולטן מוחמד החמישי, חנן רשמית את איברהים לאחר שנפגש עם חברי מועצת החנינות ועם ראש הממשלה מאהאטיר מוחמד. חנינתו המלכותית המלאה של איברהים נעשתה על בסיס עיוות דין.

זהות מגדרית
-----------

ארגון זכויות האדם הבינאלומי "Human Rights Watch" דיווח לאורך השנים כי דין השריעה האסלאמי ברמת המדינה אוסר על ביצוע קרוס-דרסינג במלזיה, בעוד טרנסג'נדרים "עומדים בפני מעצר שרירותי, תקיפה פיזית ומינית, מאסר, שלילה מפלה של שירותי בריאות ותעסוקה והתעללויות אחרות". ב-1998, כ-45 טרנסג'נדרים מוסלמים הואשמו והורשעו בבית משפט מקומי על רקע ביצוע קרוס-דרסינג, בעוד 23 טרנסג'נדרים נוספים עמדו בפני קנסות ועונשי מאסר דומים בשנת 1999.

נישה איוב, פעילת זכויות טרנסג'נדרים במלזיה, מקבלת את אות האומץ הנשי הבינלאומי מג'ון קרי, מזכיר המדינה ה-58 של ארצות הברית, 2016אזרחים טרנסג'נדרים מלזים נעצרו לעיתים קרובות על ידי שוטרים במסגרת החוקים האזרחיים המפלילים "מעשה מגונה ציבורית", בעוד אם היו מוגדרים כמוסלמים, נידונו לאישום על ידי קצינים דתיים על פי דין השריעה בגין "התחזות לנשים". דו"ח של "Human Rights Watch" משנת 2014 טען כי טרנסג'נדרים היו נתונים ל-"תקיפה, סחיטה והפרות של זכויותיהם הפרטיות על ידי המשטרה, והשפלה, תקיפה פיזית ומינית על ידי פקידי המחלקה הדתית".

בנובמבר 2014, שלוש נשים טרנסג'נדריות ממדינת נגרי סמבילן שנעצרו בגין ביצוע קרוס-דרסינג על רקע דין השריעה ערערו לבחינת החוק בבית המשפט לערעורים על לבוש מתאים של אנשים עם דיספוריה מגדרית. בית המשפט הכריז פה אחד על ביטולו של דין השריעה נגד התרת קרוס-דרסינג בעודו צוין כמי שמפר את הזכות החוקתית של "חופש הביטוי, התנועה והזכות לחיות בכבוד ובשוויון". ב-8 באוקטובר 2015, בית המשפט הפדרלי של מלזיה ביטל את הפסיקה מ-"טעמים פרוצדורליים" בעודו קבע כי שלוש הנשים היו צריכות לקבל אישור שיפוטי משופט בית המשפט הפדרלי כשהחלו בתביעה החוקתית שלהן. אף על פי ששופט בג"ץ נתן את אישורו בנובמבר 2011, בית המשפט הפדרלי קבע כי "עשה זאת בטעות".

באוגוסט 2016, בית המשפט העליון בבירה קואלה לומפור הורה למחלקת הרישום הלאומי (NRD) לעדכן את המידע של גבר טרנסג'נדר בתעודת הזהות שלו כדי לשקף טוב יותר את זהותו המגדרית ואת שמו המועדף. השופט טען כי "לתובע ישנה זכות חוקתית יקרת ערך לחיים על פי סעיף 5(1) של החוקה הפדרלית, ותפיסת החיים על פי סעיף 5 חייבת לכלול בהכרח את זכותו של התובע לחיות בכבוד כגבר כזכות המוענקת על פי חוק". מחלקת הרישום הלאומי ערערה לאחר מכן על פסק הדין.

טיפולי המרה
-----------

בפברואר 2017, ממשלת מלזיה תמכה בקיומם של טיפולי המרה וטענה כי ניתן "לרפא הומוסקסואליות באמצעות הכשרה מקיפה". ביוני 2017 החל משרד הבריאות בתחרות קולנועית למציאת הדרך הטובה ביותר "לרפא ולמנוע הומוסקסואליות". עם זאת, התחרות בוטלה מאוחר יותר בעקבות זעם ציבורי עצום.

תנאי מחיה
---------

### פוליטיקה

מספר חברי פרלמנט ממפלגת השלטון, פקטן הראפאן, הביעו תמיכה בזכויות להט"ב. המפלגה הסוציאליסטית המלזית (PSM) מוגדרת נכון לשנת 2022 כמפלגה הפוליטית היחידה שתומכת בגלוי ומגינה על זכויות להט"ב לצד זכויות מיעוטים אחרות.

בשנת 2001, בקדנציה הקודמת שלו כראש הממשלה, מאהאטיר מוחמד, הצהיר כי המדינה "תגרש כל שרים או דיפלומטים זרים המבקרים בממשלה" שידועים כהומוסקסואלים. מוחמד הזהיר בנוסף שרים הומוסקסואלים במדינות זרות שלא להביא את בני זוגם בעת ביקורם במדינה. בניגוד לעמדתו, בתו של מהאטיר, מרינה מהאטיר, קראה להפסקת אפליה על רקע נטייה מינית במלזיה בשנים 1998-1999. במהלך הרצאה בפני סטודנטים באוניברסיטה בבנגקוק, תאילנד, באוקטובר 2018, הצהיר מוחמד בהיותו מכהן כראש ממשלה כי מלזיה "לא תעתיק את הגישה של מדינות מערביות כלפי זכויות להט"ב". ביוני 2019, חזר על עמדתו, כאשר נאם באיחוד קיימברידג' באנגליה, בו הצהיר כי "מלזיה לא יכולה לקבל נישואים חד מיניים או זכויות להט"ב" והוסיף כי "אני לא מבין נישואי הומוסקסואלים. במלזיה ישנם כמה דברים שאנחנו לא יכולים לקבל, אף על פי שזה נתפס כזכויות אדם במדינות המערב".

ראש ממשלת מלזיה לשעבר, נג'יב רזאק, הבהיר בנאום באוגוסט 2015 בסמינר בינלאומי של "מתינות אסלאמית" בסלנגור, כי הוא "מאמין שמלזיה לא צריכה לתמוך בזכויות להט"ב". רזאק הצהיר כי ממשלתו "תעשה כמיטב יכולתה לשמור על זכויות אדם אך רק בגבולות האסלאם" בעוד כי מלזיה "אינה יכולה להגן על ההיבט הקיצוני יותר של זכויות האדם, כגון זכויות הומוסקסואלים, לסביות וטרנסג'נדרים". הצהרתו הובילה לקריאה של ארגון זכויות האדם "Human Rights Watch" להציע למלזיה "לפרוש מארגון האו"ם" אם ממשלת המדינה "אינה עומדת עבור שמירה על זכויות אדם לכולם".

במרץ 2019, שר התיירות, האמנות והתרבות, מוחמדין קטאפי, הכחיש את קיומם של אזרחי להט"ב במלזיה, והצהיר לכתבים גרמנים ביריד התיירות "ITB" בברלין באותה שנה באומרו כי "אני לא חושב שיש לנו דבר כזה במדינה שלנו". עם זאת, מאוחר יותר פרסם הצהרה בחשבונו בטוויטר בה אמר כי הצהרתו "התייחסה לאי-קיומם של קמפיינים תיירותיים ספציפיים ממוקדי להט"ב במדינה". כאשר נערכה צעדת יום האישה הבינלאומי בקואלה לומפור באותו החודש, היא גונתה על ידי פקידי ממשל והמפלגות הפוליטיות של הארגון הלאומי של מלזיה (UMNO) ושל המפלגה האסלאמית של מלזיה (PAS), שכן כללה זכויות להט"ב בין דרישותיה המוצהרות.

באפריל 2019, הרשויות במלזיה הואשמו בהפחדה של פעיל זכויות הלהט"ב נומן עפיפי על ידי חקירתו בתחנת משטרה מקומית על נאום שנשא במועצת זכויות האדם של האו"ם (UNHCR) בז'נבה במרץ 2019 בו ציין את העובדה כי מלזיה דחתה את ההמלצות של קואליציית 12 ארגוני זכויות להט"ב מלזיים בנושאי זהות מגדרית ונטייה מינית.

במאי 2019, השחקן האמריקאי ג'ורג' קלוני הזהיר את מלזיה ואינדונזיה מפני חקיקה של חוק המאפשר להן להטיל עונש מוות על פעילות הומוסקסואלית בהסכמה, כפי שחוקקה ברוניי אשר הטילה עונש מוות בסקילה נגד הומוסקסואלים, אם כי החוק הוקפא לאחר מכן. בתגובתו של סגן שר החוץ, מרזוקי יחיא להצהרת קלוני, הוא ציין כי "מלזיה לא הורגת הומוסקסואלים, ולא תפנה להרוג מיעוטים מיניים" בעודו הוסיף כי "אף על פי שאורחות חיים כאלה חורגים מהאסלאם, הממשלה לא תטיל עונש כזה על קבוצה זו".

### ארגוני זכויות להט"ב

נציגים ממשלחת מלזיה לקיום המשחקים הגאים באמסטרדם, הולנד, 1998
נכון לשנת 2022, במלזיה לא קיים ארגון המחויב לקידום זכויות להט"ב. במקום זאת, קואליציה רופפת של ארגונים לא ממשלתיים, אמנים ויחידים מארגנת את הפסטיבל השנתי עבור "זכויות מיניות", סקסואליטי מרדקה, (במלאית: "מיניות עצמאית"). הפסטיבל מתקיים באופן שנתי ומורכב משיחות, הופעות, הקרנות, סדנאות ופורומים לקידום זכויות מיניות כזכויות אדם, להעצמת יחידים וקהילות מודרות, וליצירת פלטפורמות למסע הסברה. מלבד ארגון התוכניות של הפסטיבל השנתי, חברי קואליציה זו מעורבים גם בקמפיינים של כתיבת מכתבים, ארגון הקרנות ודיונים קבועים של סרטים, הסברה אקדמית והכשרת פעילים.

הקבוצות המעורבות בארגון סקסואליטי מרדקה ידועות כדוגלות בקידום זכויות להט"ב במסגרת פעילותן לקידום זכויות אדם במלזיה, כוללות בין היתר את: ועדת זכויות האדם של הלשכה המלזית, "SUARAM", "PT Foundation" ,"KRYSS", "Persatuan Kesedaran Komuniti Selangor", "Purple Lab", Matahari Books" ,"The Annex Gallery" ו-"Women's Candidacy Initiative".

אגודת "PT Foundation", אשר נקראה במקור "Pink Triangle", מתמקדת ב-"מתן חינוך להתמודדות עם HIV/איידס, תוכניות מניעה, טיפול ותמיכה בחולים ותוכניות מודעות והעצמה לקהילות פגיעות במלזיה". קהילות אלה כוללות גברים המקיימים יחסי מין עם גברים, טרנסג'נדרים, עובדי מין, משתמשי סמים ואנשים החיים עם HIV. אל האגודה מצטרפים לעיתים ארגונים נוספים כגון "LPG" (עבור גברים) ו-"OutDo" (עבור לסביות), המארגנים פעילויות קבועות לקהילות היעד שלהם.

טבלת סיכום
----------

|  |  |
| --- | --- |
| פעילות הומוסקסואלית חוקית |  (פלילי, עונש: עד 20 שנות מאסר עם הצלפת מלקות, קנסות וגירוש, הוצאות להורג, מכות ועינויים הוגדרו כנסבלים לאורך השנים) |
| גיל הסכמה שווה לזוגות הטרוסקסואלים |  |
| חוקים נגד אפליה בתעסוקה |  |
| חוקים נגד אפליה במתן סחורות ושירותים |  |
| חוקים נגד אפליה בכל התחומים האחרים (כולל אפליה עקיפה, דברי שטנה) |  |
| נישואים חד מיניים |  |
| הכרה בזוגות חד מיניים (איחוד אזרחי, נישואי חוזה, מעמד ידועים בציבור) |  |
| אימוץ משותף של זוגות חד מיניים |  |
| אימוץ ילד חורג על ידי זוגות חד מיניים |  |
| אימוץ על ידי יחידים ללא קשר לנטייה מינית |  |
| לסביות, הומואים, טרנסג'נדרים וביסקסואלים מוצהרים רשאים לשרת בצבא |  |
| זכות לשינוי מגדר בחוק |  |
| גישה להפריה חוץ-גופית לזוגות לסביות |  |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים | (לא חוקי עבור זוגות הטרוסקסואלים גם כן) |
| גברים המקיימים יחסי מין עם גברים רשאים לתרום דם |  |

הערות שוליים
------------

1. 1 2  Human Rights Watch, **World Report 2015: Malaysia**, 2015-01-09. (באנגלית)
2. 1 2  A Malaysian man has won a landmark challenge against Islamic laws banning gay sex, SBS News (באנגלית)
3. 1 2  Story by Reuters, Malaysian man wins landmark challenge against Muslim gay sex ban, CNN
4. ↑  Malaysia, www.glapn.org
5. 1 2  The Malaysian Bar - Rethinking Malaysia’s sodomy laws, web.archive.org, ‏2012-03-05
6. 1 2  A brutal assault and rising fear in Malaysia’s LGBT community, The Star (באנגלית)
7. ↑  No Homosexuals in Malaysian Navy, Says Chief, www.glapn.org
8. ↑  "Transgender Malaysians targeted as religious authorities' influence grows, LGBTI community says". *ABC News* (בAustralian English). 2015-07-05. נבדק ב-2022-01-06.
9. ↑  Malaysia Gay Film Characters OK, If They Go Straight, www.advocate.com, ‏2010-03-22 (באנגלית)
10. ↑  "Beauty and the Beast release postponed in Malaysia". *BBC News* (באנגלית בריטית). 2017-03-14. נבדק ב-2022-01-06.
11. ↑  ANGELIN YEOH XIN LIN, Disney Malaysia lodges appeal, Censorship Board says it will not budge, The Star (באנגלית)
12. ↑  Malaysia to show Power Rangers despite lesbian storyline, PinkNews | Latest lesbian, gay, bi and trans news | LGBT+ news, ‏2017-03-23 (באנגלית בריטית)
13. ↑  Malaysia Okays "Power Rangers" Movie Despite Gay Character | NewNowNext, web.archive.org, ‏2018-01-06
14. ↑  Seksualiti Merdeka movement festival banned, The Star (באנגלית)
15. ↑  Zurairi AR, Seksualiti Merdeka organisers hope to outlast ‘prejudicial’ law | Malay Mail, www.malaymail.com (באנגלית)
16. ↑  11 Aug 2015 12:49 PM MYT Tuesday, Transgender activist Nisha Ayub to receive international human rights accolade | Malay Mail, www.malaymail.com (באנגלית)
17. ↑  "Malaysia court upholds ban on cross dressing by transgender Muslims". *Reuters* (באנגלית). 2015-10-08. נבדק ב-2022-01-06.
18. ↑  18 May 2017 09:00 AM MYT Thursday, LGBT pride march in Taylor’s University cancelled after Islamist pressure | Malay Mail, www.malaymail.com (באנגלית)
19. ↑  Women caned in Malaysia for attempting to have lesbian sex, The Independent, ‏2018-09-03 (באנגלית)
20. ↑  "Malaysia cannot accept same-sex marriage, says Mahathir". *Reuters* (באנגלית). 2018-09-21. נבדק ב-2022-01-06.
21. ↑  Malaysia’s Highest Court Strikes Down State Gay Sex Ban, Human Rights Watch, ‏2021-02-25 (באנגלית)
22. ↑  Malaysia’s Islamic laws banning gay sex challenged in court for first time, South China Morning Post, ‏2020-05-27 (באנגלית)
23. ↑  Ida Lim, Federal Court unanimously declares Selangor Shariah law criminalising ‘unnatural sex’ void, unconstitutional | Malay Mail, www.malaymail.com (באנגלית)
24. ↑  Malaysia�s Anwar Ibrahim Set Free, www.glapn.org
25. ↑  Anwar Seeks Privacy Provision in Malaysia Gay Laws, www.glapn.org
26. ↑  Former PM says gays should not rule mostly Muslim Malaysia, www.advocate.com, ‏2007-01-09 (באנגלית)
27. ↑  "Malaysia's Anwar Ibrahim arrested" (באנגלית בריטית). 2008-07-16. נבדק ב-2022-01-06.
28. ↑  "Malaysia jails Anwar Ibrahim for five years for sodomy". *BBC News* (באנגלית בריטית). 2014-03-07. נבדק ב-2022-01-06.
29. ↑  Malaysia's jailed leader-in-waiting has been released from custody and given a full royal pardon, Business Insider - Business Insider Malaysia, web.archive.org, ‏2019-06-11
30. ↑  Malaysia: Transgender People Under Threat, Human Rights Watch, ‏2014-09-24 (באנגלית)
31. ↑  admin-s, Negri lost transgender case over failure to argue medical issue, says court, Malaysia Today, ‏2014-11-11 (באנגלית אמריקאית)
32. ↑  Malaysia: Court Ruling Sets Back Transgender Rights, Human Rights Watch, ‏2015-10-08 (באנגלית)
33. ↑  Malaysian Court Reverses Transgender Legal Victory, BuzzFeed News (באנגלית)
34. ↑  Good news from Malaysia, Namibia, Ukraine, Erasing 76 Crimes, ‏2016-08-30 (באנגלית אמריקאית)
35. ↑  Cody Gohl 2/16/2017, The Goverment Of Malaysia Endorses Gay Conversion Therapy, LOGO News
36. ↑  Anger over Malaysia's 'prevent' homosexuality film competition, Sky News (באנגלית)
37. ↑  Malaysian Group Launches Antigay Movement, www.glapn.org
38. ↑  Malaysia Won�t Welcome Gay Officials, www.glapn.org
39. ↑  "Gay ministers barred, Malaysia tells UK" (באנגלית בריטית). 2001-11-01. נבדק ב-2022-01-06.
40. ↑  BBC News | Asia-Pacific | PM's daughter slams Malaysian anti-gay group, news.bbc.co.uk
41. ↑  Mahathir claims LGBT rights are ‘Western values’ not fit for Malaysia, South China Morning Post, ‏2018-10-26 (באנגלית)
42. ↑  Mahathir says no to gay marriage, admits he sometimes agrees with lazy Malay stereotype, mothership.sg (באנגלית)
43. ↑  Tze Chun Choi, Same-Sex Marriage Is "Regressive", Says Dr Mahathir At Cambridge Talk, Must Share News - Independent News For Singaporeans, ‏2019-06-17 (באנגלית בריטית)
44. ↑  Yap Tzu Ging, Quit UN if not keen to defend human rights for all, watchdog tells Putrajaya | Malay Mail, www.malaymail.com (באנגלית)
45. ↑  Euan McKirdy CNN, There are no gay people in Malaysia says tourism minister, CNN
46. ↑  Ida Lim, Mujahid shocked Women’s Day march was used to promote LGBT | Malay Mail, www.malaymail.com (באנגלית)
47. ↑  Reuters, Uproar in Malaysia over LGBT groups at Women's Day march | New Straits Times, NST Online, ‏2019-03-10 (באנגלית)
48. ↑  MEI MEI CHU, Activist Numan Afifi investigated over LGBT speech at United Nations, The Star (באנגלית)
49. ↑  Yiswaree Palansamy, LGBT culture against Islamic principles but Malaysia doesn’t kill gays, deputy minister tells George Clooney | Malay Mail, www.malaymail.com (באנגלית)
50. ↑  Malaysia cannot accept same-sex marriage, says Mahathir - SWI swissinfo.ch, web.archive.org, ‏2018-09-21

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |